Krakkarnir á leikskólanum Fögrubrekku kíktu í heimsókn í tónmenntatíma til 1. bekkjar í Digranesið . Heimsóknin er orðin fastur liður á hverri önn og gaman að fá skemmtilega krakka frá Fögrubrekku í heimsókn . Tónmenntahópurinn tók á móti krökkunum með trommuverki , Nafnahljómsveitinni , og svo var sungið , dansað og spilað á hljóðfæri fram að hádegismat . Krakkarnir tóku nokkur þekkt lög með hreyfingum og álfadansi og svo tók við smá hljómsveitarleikur þar sem hljómsveitarstjórinn stjórnaði með hljóðfæramyndum við mikla hrifningu félaga sinna . Krakkarnir á Fögrubrekku eru duglegir söngvarar sem tóku nokkur lög og enduðu á söngperlunni Óskasteinar . Hér eru nokkrar myndir úr heimsókninni .